title: "Knudt Flor"
text: "Knudt Flor (* 25. J\u00fc\u00fcle 1959 uun Naibel) as en diploom-ingenieur an direkter bi BMW uun M\u00fcnchen.\n\nLeewent \nKnudt as uun A Wik apwoksen \u00fcs dring faan Ocke Hinrich Flor an sin w\u00fcf Christa, b\u00e4\u00e4ren Baumgarten. Leeder skebet hi m\u00e4 sin aalern tu Schleswig, auer san aatj diar hen fersaat wurd. Diar h\u00e4\u00e4'er sin abituur maaget. Uun a tachentager juaren h\u00e4\u00e4 Knudt maskiinenbau uun Braunschweig studiaret an foor uk tu sia. 1988 kaam hi tu det grat auto- an motoorenfabrik BMW uun M\u00fcnchen, huar hi ham f\u00f6\u00f6raal am det kwaliteet uun a produktschuun komert h\u00e4\u00e4. Leeder wiar hi f\u00f6l uun't \u00fctjlun \u00fcs direkter uun Spartanburg (USA), Rosslyn (S\u00fc\u00fcdafrikoo) an Shenyang (Sjiina). 2013 seed'er weder uun M\u00fcnchen uun en huuch positschuun. Sant Detsember 2016 as hi CEO uun Spartanburg.\n\nFamile \nUun Knudt sin famile wiar flooken, diar jo f\u00f6r't fering spriak an wiis iinsaat haa. Sin oome Lena Flor wiar en saster faan di historiker an dachter L.C. Peters an sin uur-oome Julia Peters wiar en saster faan Knud Broder Knudsen an en kusiine faan Namine Witt. Knudt h\u00e4\u00e4 tau sastern, Gundel an Lena.\n\nLuke uk diar \n Knudt Flor sin profiil bi XING.\n Karl Doemens: Die B\u00f6sen im Bibelg\u00fcrtel (Frankfurter Rundschau, 23. J\u00fc\u00fcne 2017)\n\nFlor"